שמואל עזראן

הרב שמואל עזראן (תרכ"ז, 1867– ו' בשבט ה'תשט"ז, 19 בינואר 1956) היה אב בית הדין של העדה המערבית בירושלים, ראש ישיבת "טובי ישבעו" וחבר לשכת הרבנות בירושלים.

ביוגרפיה 
נולד במרקש שבמרוקו לשמחה ולרב מרדכי עזראן, בן למשפחת רבנים ודיינים. למד אצל אביו ואצל רבני מרקש. כשבגר עסק במסחר עם אביו.

בשנת 1907 (ה'תרס"ז), כשהיה בן 40, עלה לארץ ישראל עם אביו והשתכן ביפו. בשנת 1926 (ה'תרפ"ו) עבר לירושלים והצטרף לישיבת המקובלים בית אל.

שימש כר"מ וכראש הישיבה של העדה המערבית "טובי ישבעו".

בתרפ"ח מונה לשמש כאב בית הדין של העדה המערבית בירושלים.

נפטר ב-19 בינואר 1956 (ו' בשבט ה'תשט"ז) ונקבר בהר המנוחות בירושלים.

משפחתו וצאצאיו 

נישא לריקה אסתר (סטיטה) בן יאיר (1969-1878), לבני הזוג נולדו שלוש בנות ובן.

 בתו בלה בכורה, נישאה לאליהו עמיאל.
 בתו שמחה, אמו של יוסי בן אהרון.
 בנו הרב נסים דוד עזראן הקים את ישיבת "בית שמואל ואהל מרדכי" הקרויה על שמו ועל שם אביו.
 נכדתו צביה, אלמנתו של הראשון לציון הרב מרדכי אליהו.
 בתו מרים, נישאה למוהל הירושלמי יעקב ששון

אילן יוחסין

לקריאה נוספת
 שמעון ואנונו, "ארזי הלבנון: אנציקלופדיה לגאוני וחכמי יהדות ספרד והמזרח", חלק ד' עמ' 2225

קישורים חיצוניים

הערות שוליים

רבנים מרוקאים ישראלים
ראשי ישיבה ספרדיים
אנשי העלייה השנייה
יהודים הקבורים בהר המנוחות
משפחת עזראן
אבות בתי דין
ישראלים שנולדו ב-1867
ישראלים שנפטרו ב-1956